REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/82-15

20. februar 2015. godine

B e o g r a d

Z A P I S N I K

87. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE ODRŽANE 20. FEBRUARA 2015. GODINE

Sednica je počela u 15,15 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Živan Đurišić, zamenik člana Dragana Nikolića, Biljana Pantić Pilja, Svetislav Vukmirica, Nenad Nikolić, zamenik člana, Žarko Mićin, Žarko Obradović, Neđo Jovanović i Balint Pastor.

Sednici nisu prisustvovali članovi Odbora: Veroljub Arsić, Katarina Rakić, Tanja Tomašević Damnjanović, prof. dr Janko Veselinović, Petar Petrović, Mirko Čikiriz, Vesna Besarović i Vesna Martinović, kao ni njihovi zamenici.

Na predlog predsednika Odbora, jednoglasno (sa 9 glasova za) je usvojen sledeći:

D n e v n i r e d:

1. Razmatranje amandmana na Predlog zakona o izmenama i dopunama Zakona o zaštiti od požara, koji je podnela Vlada.

Prva tačka dnevnog reda. Razmatranje amandmana na Predlog zakona o izmenama i dopunama Zakona o zaštiti od požara, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o zaštiti od požara i smatra da su u skladu sa Ustavom i pravnim sistemom Republike Srbije amandmani:

- na član 17. koji je podneo Odbor za odbranu i unutrašnje poslove;

- na član 18. koji je podneo Odbor za odbranu i unutrašnje poslove;

- na član 19. koji je podneo Odbor za odbranu i unutrašnje poslove.

Odbor je odluku doneo jednoglasno (sa 9 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 15,25 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović